钦定古今图书集成/明伦汇编/闺媛典/第089卷 > 戴氏二女
## 钦定古今图书集成/明伦汇编/闺媛典/第089卷 > 戴氏二女

按《宝应县志》：“戴氏二女，父某，家云山下，接壤盱眙。长
曰大凤，次曰二凤，皆端妍。崇祯十三年，流贼陷盱眙，
纵焚掠，二女涂面伏豆田中，为贼所得，令靧悦之，系
马上。大凤奋堕，遂欲即豆田中淫之。大凤骂不绝口，
被杀。次及二凤，二凤骂如其姊，亦死焉。并入戚家妇
祠祀之。”